**ג,מ, - ידע**

**15 אפריל 2016**

**ז' ניסן תשע"ו**

**נייד : 050/5459426**

**פקס: 02/6560615**

**ע"מ: 054851647**

**morgidon@mail.gov.il**

**לכבוד**

**מוזיאון ידידי ציון**

**מר, אילן סקולניק**

**מר, רמי לוי /מנכ"ל קטליסט**

**הנדון: מערכי הנחיה במוזיאון ידידי ציון - המפעל הציוני- האבות המייסדים**

**ערכות הדרכה – מוזיאון FOZ**

**מערך הנחייה :**

**ערך - " כבוד האדם וחירותו "**

**הכרת השונה וקבלת האחר.**

1. **רקע :**

במערך זה נחקור את מושג ערך  **"כבוד האדם וחירותו"** , מתוך יישומיו המעשיים הנוגעים לגישה הרווחת לגבי נושא **הרב – תרבותיות,** בדגש על הכרת השונה וקבלת האחר.

לגישת הרב תרבותיות שורשים עמוקים בחברה הישראלית, עוד מתקופת המקרא, סביב נושא מושג " הגר", ועד ימינו.

**"תּוֹרָה אַחַת, יִהְיֶה לָאֶזְרָח, וְלַגֵּר, הַגָּר בְּתוֹכְכֶם". (שמות פרק יב , פסוק מט)**

**וְגֵר לֹא תִלְחָץ וְאַתֶּם יְדַעְתֶּם אֶת נֶפֶשׁ הַגֵּר כִּי גֵרִים הֱיִיתֶם בְּאֶרֶץ מִצְרָיִם" (שמות פרק כג פסוק ט)**

**ואף מצווים אנו לאהוב את הגר, ממש לאהוב ,**

**אהבה במקרא מגיעה אלינו בסדר הבא:**

בראשונה, יש לאהוב את הרע, החבר , הקרוב אלינו,

**" לֹא-תִקֹּם וְלֹא-תִטֹּר אֶת-בְּנֵי עַמֶּךָ, וְאָהַבְתָּ לְרֵעֲךָ כָּמוֹךָ:  אֲנִי, יְהוָה." ( ויקרא יט, יח)**

לאחר מיכן התורה מצווה אותנו פעמיים לאהוב את הגר , למה ? למה, לאהוב את הגר ?

כי האל, ה' אוהב את הגר, ולכן גם אתם צריכים לאהוב אותו:

**" כִּי, יְהוָה אֱלֹהֵיכֶם... אֲשֶׁר לֹא-יִשָּׂא פָנִים, וְלֹא יִקַּח שֹׁחַד.  עֹשֶׂה מִשְׁפַּט יָתוֹם, וְאַלְמָנָה; וְאֹהֵב גֵּר, לָתֶת לוֹ לֶחֶם וְשִׂמְלָה .  וַאֲהַבְתֶּם, אֶת-הַגֵּר:  כִּי-גֵרִים הֱיִיתֶם, בְּאֶרֶץ מִצְרָיִם.". )דברים י, יז-כ)**

והסיבה העיקרית, , היא אף פעם אל תשכח שאתה בעצמך היית גר:

"כְּאֶזְרָח מִכֶּם יִהְיֶה לָכֶם **הַגֵּר הַגָּר אִתְּכֶם, וְאָהַבְתָּ לוֹ כָּמוֹך** - כִּי-גֵרִים הֱיִיתֶם, בְּאֶרֶץ מִצְרָיִם:

אֲנִי, יְהוָה אֱלֹהֵיכֶם ." ( ויקרא יט, לד).

ורק בסוף אנו מצווים לאהוב את האל !  גם את האל !

**וְאָהַבְתָּ, אֵת יְהוָה אֱלֹהֶיךָ, בְּכָל-לְבָבְךָ וּבְכָל-נַפְשְׁךָ, וּבְכָל-מְאֹדֶךָ.  ( דברים ו', ה)**

במדינת ישראל, עם הקמתה, סברו שתרבות אחידה תגרום ליצירת 'הישראלי האידיאלי' ונקבעה מדיניות של **'כור היתוך' 'קיבוץ ומיזוג גלויות'**. אולם ההבדלים התרבותיים הגדולים ששררו בחברה הישראלית ההטרוגנית, ובעיקר הפרשנות שנתנו מפעילי המדיניות לתורת כור ההיתוך, ולפיה ריחוק מהתרבות הדומיננטית (המערבית) פירושו פחות יוקרה ופחות הזדמנויות להשתלב ממשית- גרמו לחיכוכים בקרב החברה הישראלית.

המדיניות האחרת שאומצה, **הפלורליזם,** במשמעות של **הזכות השווה-להיות שונה**, הולכת ותופסת את מקומה, מאז סוף שנות ה-60, מבססת את הלגיטימציה **לרב תרבותיות** בחברה הישראלית.

נמצא כי בחברה רב תרבותית פלורליסטית אפשר להביא את מידת השיתוף במרכיבי הזהות הקולקטיבית של האוכלוסייה למינימום ההכרחי לקיומה של החברה. את הדוגמה הקלאסית לרב תרבותיות נתנה ארצות הברית, שקבעה מינימום של דרישות כדי שאדם יוכל להיחשב אמריקאי (ידיעת השפה האנגלית הבסיסית, ידיעת החוקה ונהלי החרות), תוך כבוד וכיבוד הדדיים לכל השאר.

*הארגונים הביטחוניים במדינת ישראל קיבלו על עצמם להיות* ***"כור ההיתוך****" של המרכיבים השונים בחברה הישראלית, על דתותיה ועדותיה.*

*בשם תפקיד זה , עליהם להעמיק ולהתבונן התבוננות אמיצה בערך העומד בבסיס -*

***ערך " כבוד האדם וחירותו ".***

1. **מטרות מערך ההנחיה:**

* **בחינת ערך " כבוד האדם וחירותו" באמצעות מושגים כמו, מיהו האחר? בעדי או נגדי ? מיהו השונה ? מהי חירות - אישית ולאומית ?**
* **בחינת מושג ה" רב תרבותיות" לעומת "רבת תרבויות" באמצעות מפגש עם היבטים שונים הנובעים ממושג זה.**
* **בחינת היחס בחברה הישראלית לגר, ולשונה. מתוך מנהגי ישראל.**
* **בחינה עצמית של ערך " כבוד האדם" . מהו שמירה על ערך " כבוד האדם " עבורי, כיצד הוא בא לידי ביטוי בדעותיי, בפעולותיי כאזרח במדינת ישראל**
* **בחינה של מושגים בחברה הישראלית- " כור היתוך", "קיבוץ ומיזוג גלויות" למול " ייחודיות אתנית.**

1. ***רב תרבותיות – קטע קריאה מס'1:***

***בקטע שלהלן מתארת עולה חדשה את תהליך התקבלותה בחברה הישראלית !***

***"הייתי שונה מכולם, ועדיין אני לא מרגישה שייכת לחברה הישראלית.***

*עברתי גיור, קיבלתי את השם נעמי, אבל אני לא מרגישה שהוא שלי. היחס הראשוני היה פוגע ומעליב. ציפו שנשנה את כל אורח החיים שלנו, מה שפגע בנו יותר מכל, זה שהישראלים חשבו שהתרבות שהבאנו אתנו לא מעניינת.*

*גם כיום, כדי להצליח פה, אני צריכה לוותר על המנהגים שלי ולהתנהג כמו הישראלים. אני מוותרת על חלק מהמסורת, על חלק מהנשמה שלי, על מי שהייתי. כשהגענו לא הרגשתי שייכת לכאן.*

*הרגשתם פעם מה זה להיות שונים? חשבתם איך המרגש כשלא מקבלים אתכם? אני מאמינה שעם השנים תחושת הנתק תיעלם.*

*לאט לאט יהיה פה כזה סלט, שאף אחד לא יזכור מי אשכנזי, מי ספרדי ומי אתיופי****". (מאת אתי אלבוים, מתוך "מקור ראשון", 16.5.2003)***

1. ***רב תרבותיות – קטע קריאה מס' 2:***

**הקטע הבא דן במעבר מגישת "כור ההיתוך" לגישה ה "ייחודיות האתנית":**

*..."אנו עדים עתה להפרטת החלום הישראלי : לא עוד האתוס החלוצי סוציאליסטי של הקיבוץ ; לא עוד כור היתוך למאות אלפי העולים ; לא עוד מושג משותף של משמעות השלום עם שכנינו הערבים ; לא עוד לקח אחיד של השואה . כל אחד מגדיר את ישראליותו במושגיו שלו : חולם את האוטופיה הפרטית שלו , נושא את מורשתו הייחודית . הישראליות היום היא פסיפס של מאוויים , מאגר של זיכרונות, שתי וערב של מיתוסים....."*

*....."הדיאלוג הישראלי מתרחש בין עובדות העבר לבין הזיכרון המתהווה... כבר לא היסטוריה אחת, אלא פסיפס של זיכרונות וזיכרונות נגד. התודעה המפורטת של הישראליות בונה זהויות נפרדות וזיכרונות נבדלים. לאחר השלב המכונן של בניית אומה באמצעות סמלים ממלכתיים, ישראל מתבגרת עתה אל עברה ונכתבים בה סיפורים חלופיים וחתרניים... אין זו אות של חולשה והתרופפות אלא עדות לבגרות ופתיחות המניבות דיאלוג חי בין העבר להווה..."*

*בחברה הישראלית הומר כור ההיתוך בייחודיות אתנית.... אלפיים שנות גלות אינן נחשבות עוד איום בכוח על קיומה של מדינת ישראל, אלא נתפסות כחלק בלתי נפרד מעברה שיש לשלבו בהיסטוריה המודרנית... אחרי מאה שנות ציוניות, שאלת הזהות הציונית הישראלית עדיין פתוחה. בגרסאות הרבות והמגוונות של הישראליות, על זהויותיה, זיכרונותיה, וחלומותיה..."*

***"( קטעים מתוך ההקדמה לספר: מיתוס וזכרון מאת פרופ' דוד אוחנה, ופרופ' רוברט ויסטריך, הוצאת הקיבוץ המאוחד, 1997)***

**לדיון:**

* **איזה תהליך מתואר בקטעים אלו?**
* **האם לדעתכם זהו תהליך מפרק או בונה? כיצד?**
* **האם ב "רב תרבותיות" יש סכנות? מהם יתרונותיה?**
* **מהי חברה - רבת תרבויות ? ומהם סכנותיה ואתגריה ?**

1. ***רב תרבותיות – קטע קריאה מס' 3 :***

*"... הגיוון התרבותי אינו רק מקור לאושר והתעלות; הוא גם מקור של מה שנראה לא – אחת כשסע קשה ואף מאיים, עקב קיומן של דילמות לגבי תוכני הזהות הקולקטיבית שמציעות כל אחת מן הקבוצות לאומיות, הדתיות והאתנו –תרבותיות. ישראל היא גם חברת מהגרים, שעקב העלייה הגדולה אליה התחזקה בה החלוקה בין הקבוצות האתנו- תרבותיות ואף החלוקה על פי מידת הדבקות בדת בקו הרצף דתיים- חילוניים. השאלה בחברה רב תרבותית היא: האם אפשר להדגיש את כל התכנים שנושאות איתן הקבוצות השונות- במידה שווה, או שיהיו תכנים שיודגשו יותר מאחרים? אלו קבוצות ישפיעו יותר מאחרות על קביעת תוכני הזהות הקולקטיבית ולאלו קבוצות יתאפשר רק חופש להמשיך ולהחזיק במרכיבים מסוימים של זהותן? והיש גורמים המסייעים להקהיית עוקצן של דילמות אלה? אין ספק שהחברה הישראלית כיום היא חברה שבה מתקיים תהליך מתמשך ומתמיד של מפגשים של תרבויות, קבוצות ויחידים מרקעים שונים והנושאים איתם אינטרסים שונים. מפגשים אלו מלווים, לעיתים בתחושות של חוסר אמון, חשדנות, ניכור וניתוק חברתי. תחושות אלו מתעצמות, לעיתים, עד כדי התנהגות אלימה- מילולית ופיזית. אנו עדים לעמדות המביעות חוסר סובלנות של קבוצה אחת כלפי האחרת. עמדות אלו רוויות לא- אחת בסטריאוטיפים ובדעות קדומות. אם לא תיעשה פעולה מידית, בעיקר בתחום חינוך הנוער ואף בחינוך מבוגרים, יעמיקו ההבדלים בין קבוצות האוכלוסייה וייווצר מצב של קונפליקט וקיטוב חברתי."*

*...."השסעים בחברה הישראלית עומדים בראש סדר היום הלאומי. גישור בין תרבותי, בין- קהילתי ובן- דתי הוא התשובה לאתגר הרב תרבותיות בחברה הישראלית. כי גישור משמעו- קבלת הזולת וקבלת השונה על בסיס של כבוד- הדדי וניסיון ליישוב אי- הבנות וסכסוכים הנובעים מהשוני, בדרך של משא ומתן, בדרכי שלום. שלום שלום- ויש שלום!"*

***(מתוך מאמרו של דוד סילורה "מקיטוב לשילוב: פישור וגישור כדרך לחיים בחברה רב תרבותית." מתוך אתר האינטרנט "סולחה": hhh://www.sulcha.co.il)***

1. **"כור היתוך"- אחדות תוך שונות:**

*"צה"ל שואף ליצור מרקם חברתי היוצר מכנה משותף רחב. יחד עם זאת, אל לו לצה"ל לבטל את נקודת המוצא התרבותית של חיילי צה"ל המאפיינת את דתם, עדתם או את ארץ מוצאם, אלא שראוי לו לכבד את השונות ואף לטפחה במידה הראויה."* ***(מתוך מסמך "יעוד ויחוד")***

**לדיון:**

* **איזו שונות תרבותיות מאפיינת את היחידה? האם יש מאפיינם ייחודיים?**
* **במה מתבטאת גישת ה"אחדות תוך שונות" ביחידה? האם יש התייחסות למאפיינים התרבותיים אשר מבדילים את החיילים האחד מן השני (למשל, בטקסים ובחגים)? האם יש ניסיון ליצור מכנה משותף?**
* **האם יש ביחידה "ניצול" נכון של ההזדמנות שהמפגש הרב תרבותי בצבא טומן בחובו? לגיטימציה לרב תרבותיות- כיצד?**
* **"הוכח כי ניסיונות לכפות תרבות אחידה נכשלו"- האם אתה מסכים אם אמירה זו?**
* **האם יש נקודות ביום יום הצבאי בהן יש כפייה של תרבות אחידה? אם כן, אילו תחושות הדבר יוצר בקרב החיילים?**

1. **ערך כבוד האדם- היחס לגר :**

**"צה"ל וחייליו מחויבים לשמור על כבוד האדם. כל אדם הוא בעל ערך שאינו מותנה במוצא, דת, בלאום, במין, במעמד ובתפקיד." (מתוך :"רוח צה"ל)**

***..."בקצרכם את קציר ארצכם, לא תכלה פאת שדך בקצרך, ולקט קצירך, לא תקלט; לעני ולגר תעזוב אותם...". (ויקרא, כ"ג, 22)***

**מתוך מגילת רות – קטע קריאה מס' 1 .**

הנושא המרכזי במגילת רות הוא נושא הגיור, נושא המבטא את היחס והכבוד לאחר.

היחס המתחשב לגרים ולתושבים תופס מקום מרכזי במצוות התורה וסיפור מגילת רות מתבסס במידה רבה על יחס זה.

משמעות המלה "גר "במקרא היא בעלת משמעות רחבה של האדם המתגורר בקרב החברה שהוא איננה שייך אליה, בדרך כלל מדובר ביושבים בקרב החברה הישראלית.

אברהם קורא לעצמו גר **"גר- ותושב אנכי, עמכם" (בראשית כ"ג,4)** כאשר הוא משוחח על קניית מערת המכפלה מן החיתים שהוא יושב ביניהם.

המשמעות המובנת בימינו, של אדם שעבר תהליך של גיור, מופיעה, כנראה, לראשונה בספרות חז"ל.

סיפור המגילה מתאר את תהליך השתלבותה של רות המואבייה בתוך החברה הישראלית, החברה הזרה שאליה הגיעה מתוך בחירה ומתוך ידיעה כי ההתמודדות עם המקום החדש ועם האנשים והמנהגים במקום לא תהייה קלה. הקושי נובע גם מכך שמעמדן החברתי של רות ונעמי הוא המעמד הנמוך ביותר בחברה של אותה תקופה, שתיהן עניות מאוד, נעמי היא אלמנה ורות היא גרה, ומתוך התנאים הללו עליהן להתמודד ולהתחיל את דרכן החדשה.

נעמי, המודעת לקשיים העומדים בפני רות, מנסה להניא אותה מלהצטרף אליה ולשכנעה לחזור אל בית הוריה:

***"תֹּאמֶר, הִנֵּה שָׁבָה יְבִמְתֵּךְ, אֶל-עַמָּהּ, וְאֶל -אֱלֹהֶיהָ; שׁוּבִי, אַחֲרֵי יְבִמְתֵּךְ".  (רות א 15).***

***רות מסרבת ואומרת לה את הדברים המוכרים לנו :"כי אל אשר תלכי אלך..."***

*פרק הלכות גרים מתחיל בשאלה היסודית העולה משאלתה של נעמי לרות – " עם מה את רוצה להזדהות?"* ***למעשה מבקשת נעמי מרות, לבחור.***

*" את צריכה לוותר על עולמך התרבותי, על מה שהיה מקובל במקום ממנו באת. את באה להזדהות ולהתחבר עם האומה בהיבט הלאומי של החיבור הזה ומתוכו לקבל את מנהגיה. את עומדת להתנתק מכל האופי התרבותי של האומה בה היית עד היום ולהשתלב מבחירה, בחברה החדשה"*

1. **קטע קריאה מס' 2- אומר על כך הרב עדין שטיינזלץ:**

"*אצל רות מפתיעה הדבקות לא רק בחמותה כי אם במכלול הווייתה היא עומדת להיפגש במציאות שפירושה עם אחר, חיים אחרים, דרך אחרת שלכאורה אינה מבטיחה שום עתיד... לגבי האחרים רות היא קודם כל זרה, ובתור זרה, נושא לחשד אם לא לשנאה, ומוטב לשמור מרחק ממנה, שהרי היא רק זרה, ענייה, גרה בארץ נוכרית ללא משפחה וחסות, צד זה של חשדנות ואפילו איבה סמויה קיים גם במציאות... אולם בועז רואה את הדברים בצד אחר, הוא רואה את מהותה הפנימית, הוא מנסה לעודד אותה, לתמוך בה ולקרב אותה. מי שהיה יכול לחיות בעולם אחר והכניס את עצמו למסגרת זו, ראוי לקשר ויחסים מיוחדים****. (מתוך: נשים במקרא/ הרבה עדין שטיינזלץ, הוצאת משרד הביטחון 1983)***

1. **קטע קריאה מס' 3:**

**"לפיכך נברא אדם יחידי ללמדך שכל המאבד נפש אחת מבני אדם\*,**

מעלה עליו הכתוב כאילו איבד עולם מלא,

וכל המקיים נפש אחת מבני אדם מעלה עליו הכתוב כאילו קיים עולם מלא,

ומפני שלום הבריות שלא יאמר אדם לחברו אבא גדול מאביך,

ולהגיד גדולתו של הקב"ה שאדם טובע כמה מטבעות בחותם אחד כולן דומין זה לזה

ומלך מלכי המלכים, הקב"ה, טבע כל אדם בחותמו של אדם הראשון

ואין אחד מהן דומה לחברו

לפיכך כל אחד ואחד חייב לומר בשבילי נברא העולם."

***(משנה סנהדרין פרק ד' משנה ה', דפוס שטעטטין, תרכ"ב).***

1. ***קטע קריאה מס' 4 :***

*מעשה בנכרי אחד שבא לפני שמאי אמר לו: גיירני על- מנת שתלמדני כל התורה כולה כשאני עומד על רגל אחת. דחפו באמת הבנין שבידו. בא לפני הלל, גיירו. אמר לו: מה ששנוא עליך, לא תעשה לחברך, זו היא כל התורה כולה והשאר פירוש הוא, לך ולמד. (תלמוד בבלי, מסכת שבת דף ל"א ע"א)*

**לדיון:**

* **מיהו ה"גר" (הזר ,השונה) בחברה הישראלית ? מהן הציפיות ממנו?**
* **מיהו הגר ( הזר, השונה) ביחידתך?**
* **מה מקומו של הצבא בחינוך לסובלנות כלפי הקבוצות השונות בחברה?**

1. **קטע קריאה מס' 5 שיר ישראלי / מילים: אהוד מנור לחן: שלמה גרוניך ביצוע: שלמה גרוניך:**

*השלג שלך והמטר שלי  
הוואדי שלך והנהר שלי  
נפגשים סוף סוף בחוף ישראלי  
עם כל החלומות והגעגועים  
עם כל הזיכרונות הטובים והרעים  
בשיר חדש ישן  
שמאחה את הקרעים  
הנה מה טוב  
הנה מה טוב ומה נעים.  
במקצב יווני עם מבטא פולני...  
בסלסול תימני עם כינור רומני...  
מי אני? מי אני?  
כן אני! אלי אלי!  
שיר ישראלי.  
העמק שלך וההר שלי  
היער שלך והמדבר שלי  
נפגשים סוף סוף  
בנוף ישראלי  
ה- "למד" שלי וה- "חת" שלך  
ה-"עין" שלי וה-"ריש" שלך  
נפגשים סוף סוף  
עם תוף ישראלי*

**לדיון:**

* **מה ניתן לעשות ביחידה למען קבלה הדדית של חיילים השונים זה מזה ברקע החברתי, התרבותי, הלאומי, העדתי וכו'?**
* **כיצד היחידה (והמדינה) נתרמת מכך שיש בתוכה בני אדם השונים במידה מסוימת מהרוב? האם התחושה המרכזית העולה מן המפגש עם השונה היא של קושי או תרומה?**
* **האם העיסוק ב"שונה" ובגר צריך להתמקד רק באוכלוסייה הקיימת ביחידה? מהי החשיבות של יציאה לקהילה ומפגש עם אוכלוסיות שלא בהכרח מגיעות לארגון אשר בו אתה משרת?**

1. **לסיכום :**

**במערך זה דנו ברב תרבותיות, בקבלת השונה ובערך הרב שיש בשיח סביב סוגיות אלו בחברה הישראלית כיום, שיח אשר החל עם הקמתה של המדינה ולמעשה לא הסתיים. שיח זה ובירור המושגים כמו " שונות תרבותית", " קבלת האחר" הינם תכנים העומדים בבסיס תכני מוזיאון FOZ אשר מספרים את הסיפור של האומץ העצום והרב, של דמויות לאורך ההיסטוריה ליוו את העם היהודי והסיפור הציוני מתקופת התנ"ך ועד ימינו אנו, מתוך הבנה עמוקה של ערך כבוד האדם, אשר הובילם למעשי מופת .במעשיהם ציוו לעם היהודי את החיים.**

1. **מודל העברת ההנחיה:**

* **משך הזמן להרצאה ודיון - שעה וחצי .**
* **מיקוד ההרצאה - ערך כבוד האדם באשר הוא ברוח צלם אלוהים.**
* **משך הזמן לדיון הרצאה וסיור שטח - 4 שעות.**
* **מודל התוכן יועבר בצירוף לסיור במוזיאון ואופציה לסיור שטח.**
* **מקומות מתאימים לסיורי שטח :**
  + **סיור מוזיאון לסובלנות ;**
  + **סיור בית הקברות המוסלמי;**
  + **סיור חומות ירושלים והדגשת המאחד והשונה;**
  + **סיור מוזיאון על התפר ;**
  + **מוזיאון אסירי המחתרות, ושמיעת עד על שמירת אסירים; ( יש עד שמספר את סיפור השמירה על אייכמן במהלך משפטו בישראל בשנת 1961).**

**בברכה**

**ג - מ ידע**

**נצ"מ (דימ') גדעון מור**